[{"text_idx": "#000000", "text": "Aianduse ja aiakujunduse blogi tegijatele."}, {"text_idx": "#000001", "text": "Aiaidee on aianduse ja aiakujunduse blogi isetegijatele. Ideed, no\u0303uanded ja o\u0303petused Sinu aia kujundamiseks professionaalselt aiakujundajalt."}, {"text_idx": "#000002", "text": "Seda vo\u0303ib vo\u0303tta kui protsessi vo\u0303i teekonda, mis sisaldab endas palju erinevaid tegevusi. Lo\u0303pptulemusena ha\u0308sti toimiva ja meeldiva kujunduse tegemine vajab po\u0303hjalikku ettevalmistust, hoolikat la\u0308bimo\u0303tlemist ning head koosto\u0308o\u0308d inimeste vahel, kes seal igapa\u0308evaselt elavad. Kui kasutada kujundamisel aiakujundaja abi, siis ka head koosto\u0308o\u0308d kujundaja ning aiaomanike vahel."}, {"text_idx": "#000003", "text": "Etapid, mis tuleb la\u0308bida enne hea aiakujunduse valmimist on u\u0308ldjoontes samad."}, {"text_idx": "#000004", "text": "U\u0308hel juhul saad sa no\u0303u ja abi juba kogenud eksperdilt orienteerumaks selles huvitavas ning omamoodi keerulises aia kujundamise maailmas.\nTeisel juhul hakkad sa ise seda maailma avastama."}, {"text_idx": "#000005", "text": "See tee on po\u0303nev ja va\u0308ljakutsuv, kuid ka palju teadmisi vajav."}, {"text_idx": "#000006", "text": "Siin ei ole o\u0303igeid ega valesid otsuseid \u2013 mo\u0303tle, kumb tee on just Sinu jaoks?"}, {"text_idx": "#000007", "text": "Selleks, et paremini aru saada, mida Sa vajad ning alustada o\u0303igest otsast \u2013 olen kirjutanud kokkuvo\u0303tlikult juhised."}, {"text_idx": "#000008", "text": "Juhiseid \u2013 \u201cAia kujundamise teejuht\u201d saab alla laadida kohe siitsamast ko\u0303rvalt lehe algusest."}, {"text_idx": "#000009", "text": "Sisesta oma mailiaadress ja lae alla juhised!"}, {"text_idx": "#000010", "text": "Lisa ennast ka so\u0303braks Aiaidee facebooki leheku\u0308ljel !"}, {"text_idx": "#000011", "text": "Saad ja\u0308lgida kasulikke uudiseid ja tegemisi nii Eestist kui laiast maailmast."}, {"text_idx": "#000012", "text": "Oma aia kujundamine \u2013 millest alustada?"}, {"text_idx": "#000013", "text": "Mida teevad aiaomanikud talvel kui lumi maas ja aias ma\u0308ssamisele ei kulu aega ega rammu. Plaanid ja unistused algavaks hooajaks on kindla peale ko\u0303ige levinum tegevus tubasel hooajal."}, {"text_idx": "#000014", "text": "Aia kujundamine \u2013 see on kui teekond, kus vo\u0303ib la\u0308bida palju erinevaid radu. Meeldiva ja ha\u0308sti toimiva kujunduse valmimine no\u0303uab po\u0303hjalikku ettevalmistust ja head koosto\u0308o\u0308d. Kaasamo\u0303tlemist nende poolt, kes aias igapa\u0308evaselt elavad. Arutelusid nende harjumustest, tavadest, unistustest ja soovidest. Aiakujundaja abi kasutamisel on tihe koosto\u0308o\u0308 elanike ja kujundaja vahel meeldiva tulemuse saamiseks va\u0308ga vajalik. Jagades oma soove ja unistusi, mo\u0303eldes kaasa terve protsessi jooksul ja kaaludes neidki ideid, millest ei ole osanud varem unistadagi...nii saabki su\u0308ndida lo\u0303puks just sinna paika ja nendele inimestele sobiv va\u0308lisruum."}, {"text_idx": "#000015", "text": "Ja\u0308rgnevad mo\u0303tted on need, mis olen leidnud olevat ta\u0308htsad ja vajalikud aja jooksul inimeste ja nende aedadega to\u0308o\u0308tades ning ha\u0308id lahendusi otsides."}, {"text_idx": "#000016", "text": "Enne, kui labida saab mulda lu\u0308u\u0308a ja kaunid po\u0303o\u0303sad aiandist koju tuua on hea paljud olulised asjad la\u0308bi mo\u0303elda ning tunnetada. Esimese hooga muru rajamine, ilusate taimede ostmine vo\u0303i kellegi aias na\u0308htud toreda aianurga oma krundile sobitamine ei ole vahest nii hea mo\u0303te, kui esmapilgul vo\u0303ib tunduda. Iga aed on oma vajadustega, oma inimestega, oma tingimustega \u2013 ei ole olemas pa\u0308ris u\u0308hesugust teekonda ega vo\u0303imalik saada sarnast head lo\u0303pptulemust."}, {"text_idx": "#000017", "text": "Unistuste aia saamiseks vo\u0303iks laias laastus jagada kolmeks suuremaks etapiks vo\u0303i va\u0308ljakutseks:"}, {"text_idx": "#000018", "text": "Olemasoleva hindamine, unistamine, ideede ja mo\u0303tete kogumine, pere elukorralduse, eesma\u0308rkide, soovide, vajaduste, vo\u0303imaluste u\u0308lesma\u0308rkimine.\nO\u0303ueruumi jagamine erinevateks tegevusteks ja va\u0308iksemateks ruumideks. Liikumisteede planeerimine. Kohalike oludega arvestamine. Kujundusplaanide joonistamine.\nRajamine \u2013 ehitamine, kaevamine, pinnase planeerimine, taimede istutamine."}, {"text_idx": "#000019", "text": "Ja tegelikult vo\u0303ib siia ko\u0303ige lo\u0303ppu lisada veel ja\u0308rjepideva hoolduse, mis tagab, et unistuste aed ikka pa\u0308ris valmis saaks kasvada."}, {"text_idx": "#000020", "text": "Planeerimise ja unistamise algusja\u0308rgus on hea lasta mo\u0303tetel vabalt lennata, mitte lasta ennast ha\u0308irida majanduslikel mo\u0303tetel ega muudel raskustel. Kui ko\u0303ik, ka va\u0308ga ko\u0303rgelennulised, ideed on endast la\u0308bi lastud, siis ja\u0308lle maa peale tulles saab u\u0308le vaadata \u2013 mis mulle meeldib, mida mul tegelikult vaja on ja kuidas seda teostada?"}, {"text_idx": "#000021", "text": "Kolm olulist ku\u0308simust, millele peaks unistuste aia planeerimise ka\u0308igus oskama vastata:"}, {"text_idx": "#000023", "text": "Olemasoleva olukorra u\u0308levaatamine ja hindamine. Aias vo\u0303i planeeritaval alal teostatakse mo\u0303o\u0303tmised ja kantakse olemasolev olukord paberile vo\u0303i arvutisse. Kui oled saanud vana aia omanikuks tasub mitte kiirustada. U\u0308he aastaringi va\u0308ltel on ha\u0308sti na\u0308ha mis taimed seal kasvavad, kuidas pa\u0308ike liigub, kust puhuvad tuuled, kus on avatud ja suletud vaated, kus koguneb vesi vo\u0303i on liialt kuiv. Nii saad ja\u0308lgida mida soovid sa\u0308ilitada ja millest loobuda."}, {"text_idx": "#000024", "text": "U\u0308ldmulje aiast saab parem, kui aed koos maja, aiakujunduse ja valitud taimedega sobib kohalikku keskkonda ning ei mo\u0303ju u\u0308mbritseva suhtes vo\u0303o\u0303ralt. Arvestatud on ka kohalikke valgus- ja niiskus- ja mullatingimusi. Ko\u0303ike kunstlikult muutes ja kohalike oludega mitte arvestades on vo\u0303imalik ku\u0308ll va\u0308iksel pinnal hakkama saada, kuid see no\u0303uab mahukat hooldust, palju ressurssi ja vo\u0303ib mo\u0303juda ebaloomulikult."}, {"text_idx": "#000025", "text": "Aed areneb kogu aeg \u2013 aias on elu sees. Vaheldust toovad aastaajad ja iga aastaga muutub taimestik ning mo\u0303neti ka elutud aia elemendid muutuvad vanemaks ja va\u0308a\u0308rikamaks. Ka inimesed muutuvad, muutuvad nende vajadused ja eelistused. Vahel on mo\u0303ne aja pa\u0308rast vaja teha va\u0308ikseid muudatusi vo\u0303i ta\u0308iendusi."}, {"text_idx": "#000026", "text": "krundi asukoht, head ja halvad vaated\nnaaberalad \u2013 arhitektuur, aiakujundus, naabrid, ta\u0308nav\npinnase omadused \u2013 mullastik, niiskus\npaiknemine ilmakaarte suhtes, pa\u0308ikese liikumine, tuuled, soojustingimused\ninimeste ja transpordi liikumissuunad, juurdepa\u0308a\u0308sud, va\u0308ravad, olemasolevad teed ja rajad"}, {"text_idx": "#000027", "text": "Plaanile ma\u0308rgitakse ko\u0303ik ehitised, olemasolevad puud, mis on ja\u0308a\u0308vad ja mille asukohta muuta ei saa. Vastavalt krundi suurusele ja iseloomule valitakse mo\u0303o\u0303tkava ning o\u0303ige pea saabki asuda ideede ja planeerimise kallale. Ideed vo\u0303ib kanda paberile vo\u0303i kalkale pliiatsiga, vo\u0303i arvutisse kasutades kujundusprogramme."}, {"text_idx": "#000028", "text": "Hea kujundusega aia juures on leitud tasakaal elanike vajaduste ja va\u0308ljana\u0308gemise vahel. Aed on kaunis oma va\u0308ljana\u0308gemiselt ning mugav ja otstarbekas kasutada. Omad no\u0303udmised seab ka meie kohalik kliima, kus lihtsalt mugavat a\u0308raolemist aias saab nautida va\u0308ga lu\u0308hikesel perioodil. Veidi saab seda ka sobiva kujundusega mo\u0303jutada. Puud, po\u0303o\u0303sad, hekid, tuulekaitsemu\u0308u\u0308rid, klaasseinad, vo\u0303restikud, tihe taimestus, varjatud istumiskohad, terrassid, kaminad ja lo\u0303kkeplatsid \u2013 need ko\u0303ik on ta\u0308iendused millega saab aias mugavat oleku aega pikendada."}, {"text_idx": "#000029", "text": "Hea on, kui aed on koosko\u0303las u\u0308mbruse meeleolu ja hoonetega, u\u0308ksikud aiaosad liituvad u\u0308ksteisega loogiliselt ja la\u0308bimo\u0303eldult. U\u0308leliigne detailide kuhjamine ei mo\u0303ju tavaliselt ha\u0308sti."}, {"text_idx": "#000030", "text": "Planeerimisel vo\u0303iks la\u0308bi vaagida ko\u0303ik mo\u0303tted uute liikumisteede, platside ja va\u0308ljakute, teemaaedade ja igapa\u0308evase o\u0303ueelu vajaduste kohta. Visandada unistused, ideed ja meeleolud. Abiks vo\u0303ivad olla fotod, mis annavad edasi koha vo\u0303i paiga meeleolu, soovitavaid elemente ja tegevusi. Hea mo\u0303te on va\u0308ike inspiratsioonitahvel."}, {"text_idx": "#000031", "text": "Tavaliselt ei mahu ko\u0303ik mo\u0303tted korraga a\u0308ra u\u0308hele visandile. Seepa\u0308rast joonistavad ka aiakujundajad tihti la\u0308bi mitmeid erinevaid versioone ja lahendusi."}, {"text_idx": "#000032", "text": "Koosto\u0308o\u0308s tuleb leida vastused ku\u0308simustele ja teha nimekiri asjadest mida tahaks aias na\u0308ha. Vo\u0303ib kirja panna ko\u0303ik pereliikmete soovid. Mo\u0303ned vihjed, millele vo\u0303iks mo\u0303elda:"}, {"text_idx": "#000033", "text": "o\u0303ues kohvi joomine, toidu valmistamine, va\u0308likamin, grill, suitsuahi, va\u0308liko\u0308o\u0308k, lo\u0303kkeplats\npru\u0308gi, ku\u0308ttepuud, kompost, pesukuivatus, kastmise organiseerimine\nviljapuud ja marjapo\u0303o\u0303sad, ko\u0308o\u0308giviljaaed, u\u0308rdiaed"}, {"text_idx": "#000034", "text": "Ideaalne aed rahuldab just seal elavate inimeste vajadusi ja peegeldab koos elavate inimeste maitset ning meeleolusid. Samas ka ko\u0303lades ha\u0308sti kokku u\u0308mbritsevaga. See, mis on u\u0308he jaoks ta\u0308iuslik ei pruugi olla ta\u0308iuslik sinu jaoks. Hea on leida enda jaoks o\u0303ige."}, {"text_idx": "#000035", "text": "Mis see on mis meeldib? Mida paremini tead, milline on unistuste aed, mida rohkem suudad seda endale ette kujutleda ja teistele edasi anda, seda paremini jo\u0303uad heale tulemusele. Aias on alati midagi tema loojast, inimeste iseloomust ja nende lemmikutest."}, {"text_idx": "#000037", "text": "Kui need mo\u0303tted on endale selged, siis on lihtsam soove ka aiakujundajale edasi anda ja nii saab tekkida hea koosto\u0308o\u0308."}, {"text_idx": "#000038", "text": "Siit edasi, muidugi ko\u0303ike eelnevat arvestades, saab tegeleda unistuste aia ideedega. Jagada aiaala omavahel loogiliselt seotud erinevateks ruumideks, jagada a\u0308ra tegevused ning ko\u0303ik vajalik, mis o\u0303ueelu juurde kuuluda vo\u0303iks. Just selle ja\u0308rgi, mis on meelepa\u0308rane ja vajalik seal elavatele inimestele. Siia juurde ka\u0308ib analu\u0308u\u0308s, tsoneerimine ja ideede visualiseerimine siis paberil vo\u0303i arvutis. Paljude erinevate mo\u0303tete ja ideede tulemusena vo\u0303ib valmida mitu erinevat lahendust aiaruumidele. Saab kasutada erinevaid kujundusvo\u0303tteid ja erinevat tsoneerimist. Nu\u0308u\u0308d on fantaasia liikumise aeg. Nii saab la\u0308bi proovida ja kujutleda, milline lahendus on just sinu jaoks parim."}, {"text_idx": "#000039", "text": "Visanditest valitakse parim lahendus ja loogilise ja\u0308tkuna lisatakse ta\u0308psust no\u0303udvad tehnilised mo\u0303o\u0303tmed ja materjalide valikud. Korrigeeritakse teede ja platside mo\u0303o\u0303tmed, tehakse taimmaterjali istutusplaan, aiavalgustuse lahendus. Vajadusel ka erimo\u0308o\u0308bli ja va\u0308ikeehitiste joonised."}, {"text_idx": "#000040", "text": "Kui kujundusplaanid on valmis, saab asuda viimase osa, unistuste aia ehitamise, juurde. Ehtitusto\u0308o\u0308 lo\u0303ppedes ja\u0308a\u0308b u\u0308le vaid hoolitseda ja\u0308rjepidevalt, nii, et unistuste aed teostuks to\u0303eliselt. Ilma hoolitseva ka\u0308e ja pilguta ei saa unistuste aed kunagi valmis."}, {"text_idx": "#000041", "text": "Aastaajad ja aja kulg annavad aias va\u0308ga suurt vaheldust. La\u0308hedasest vaatepunktist vo\u0303etud fotod annavad aimu kuidas muutub sama aed. Kord mattub lumekuhilate alla, kord ro\u0303o\u0303mustab nii erksate va\u0308rvidega, et silmadel hakkab valus. Kesksuvel on ko\u0303ik uppunud padrikusse, nii et aia selgroog ei kipu va\u0308ljagi paistma."}, {"text_idx": "#000042", "text": "Unistuste aeda kujundades saab la\u0308bi proovida va\u0308ga palju erinevaid variante just nii, kuidas mugavam on: kas joonis vormida paberile, kalkale vo\u0303i arvutisse."}, {"text_idx": "#000043", "text": "Kuidas jo\u0303uda kauni aiakujunduseni? Veidi pikemalt ja po\u0303hjalikumalt. Vaata ja\u0308rele!"}, {"text_idx": "#000044", "text": "Artikkel ilmunud ajakirjas \u201cKodukiri\u201d, veebruar 2013"}, {"text_idx": "#000045", "text": "Tere! Minu nimi on Evely Karvak ja ma olen aiakujundaja. Loodan, et leiad minu lehelt palju kasulikku ja inspireerivat."}, {"text_idx": "#000046", "text": "Hoian silma peal : Design Sponge"}, {"text_idx": "#000050", "text": "Kuidas vo\u0303i millest alustada aiakujundust..."}]